Пясина
Пясина – Чыгыш Сибирдин түндүк-батышындагы дарыя. Узундугу 818 км, алабынын аянты 182 миң км2. Пясино көлүнөн башталып, Түндүк Сибирь ойдуңу аркылуу агып. Төмөнкү бөлүгүндө Бырранга тоосун жарып өтүп, Кара (Карск) деңизинин Пясина булуңуна куярда эстуарийди пайда кылат. Негизги куймалары: Дудыпта (оң), Агапа (сол). орточо чыгымы 2600 м3/сек. Июндан ноябрга чейин суусу кирет. Сентябрдын аягы – октябрдын башталышынан июлга чейин тоңот. Балык кармалат. Кеме жүрөт.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

РФ дарыялары
Сибирь